Diari Oficial de la Generalitat Valenciana


Sumari del DOGV 8962, del 27-11-2020 (2020/9961)

RESOLUCIÓ de 20 de novembre de 2020, de la consellera d'Innovació, Universitats, Ciència i Societat Digital, per la qual es modifica el Pla estratègic de subvencions per al període 2020-2023, aprovat mitjançant la Resolució de 22 de juny de 2020.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9961


Data del document
:   20-11-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 20 de novembre de 2020, de la consellera d'Innovació, Universitats, Ciència i Societat Digital, per la qual es modifica el Pla estratègic de subvencions per al període 2020-2023, aprovat mitjançant la Resolució de 22 de juny de 2020. [2020/9961]  
L'article 164.a de la Llei 1/2015, de 6 de febrer, d'hisenda pública, del sector públic instrumental i de subvencions, preveu que les conselleries que tinguen la previsió d'atorgar subvencions elaboren, amb caràcter previ, un pla estratègic de subvencions, en el qual s'integraran les subvencions que pretenguen atorgar tant els seus òrgans com els seus organismes públics dependents, remetent-se, quant al contingut d'aquest, a la legislació bàsica estatal.  
En aquest sentit, la legislació bàsica de l'Estat en matèria de subvencions, constituïda per la Llei 38/2003, de 17 de novembre, general de subvencions, estableix en l'article 8.1 que els òrgans de les administracions públiques o qualssevol ens que proposen l'establiment de subvencions, amb caràcter previ hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la consecució, els costos previsibles i les fonts de finançament, supeditant-se en tot cas al compliment dels objectius d'estabilitat pressupostària.  
Ateses les exigències legals previstes en ambdós textos legals, es va dictar la Resolució de 22 de juny de 2020, de la consellera d'Innovació, Universitats, Ciència i Societat Digital, per la qual s'aprova el Pla estratègic de subvencions per al període 2020-2023 (DOGV núm. 8879, de 11.08.2020).  
En aquesta resolució ja es preveia respecte al sector públic d'aquesta conselleria que l'Agència Valenciana de la Innovació (AVI), que hi va ser adscrita d'acord amb el que es preveu en l'article 4 de la Llei 1/2017, d'1 de febrer, de la Generalitat, per la qual es crea l'AVI, en la redacció que en fa l'article 106 de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, compta amb un pla, aprovat mitjançant la Resolució de 6 de juny de 2018, de la Presidència de la Generalitat, d'aprovació del Pla estratègic de subvencions de la Presidència de la Generalitat i els seus organismes públics, per al període 2018-2020 (DOGV 8319, 18.06.2018).  
En conseqüència, al seu venciment es valoraria, després de l'avaluació corresponent, la procedència de la modificació del Pla estratègic d'aquesta conselleria per al període 2020-2023 per a incloure el nou Pla de l'Agència o, si s'estima, la necessitat d'un pla especial d'acord amb les previsions contingudes en l'article 11.2 del Reglament de la Llei general de subvencions, aprovat pel Reial decret 887/2006, de 21 de juliol.  
Aquesta previsió estava recollida, tant en la part expositiva com en el segon paràgraf del resolc primer de l'esmentada Resolució de 22 de juny de 2020.  
A aquest efecte, i considerant més adequada la modificació del Pla estratègic de subvencions d'aquesta conselleria durant el període 2020-2023, per a la inclusió en aquest del Pla estratègic de subvencions de l'AVI, es procedeix a aquesta actuació.  
En virtut dels antecedents i en l'exercici de la competència atribuïda pels articles 160.2 de la Llei 1/2015, de 6 de febrer, i 28 de la Llei 5/1983, de 30 de desembre, de Consell, resolc:  
  
Primer  
Modificar el Pla estratègic de subvencions per al període 2020-2023 de la Conselleria d'Innovació, Universitats, Ciència i Societat Digital que figura com a annex a la Resolució de 22 de juny de 2020, de la consellera d'Innovació, Universitats, Ciència i Societat Digital, i incloure com a annex a aquesta resolució els objectius estratègics, operatius i línies d'actuació, així com les línies de subvenció vinculades a aquests, corresponents a l'Agència Valenciana de la Innovació, amb una vigència de tres anys, que s'estendrà durant el període 2021-2023, sent el seu caràcter programàtic, sense que el seu contingut genere drets subjectius ni obligacions per a l'Administració, i l'efectivitat se supeditarà a l'existència de les diferents línies en les corresponents lleis de pressupostos de la Generalitat aprovats durant la vigència del pla, i supeditada a les disponibilitats pressupostàries de cada exercici.  
  
  
Segon  
Ordenar la publicació de la modificació en el Diari Oficial de la Generalitat Valenciana, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, en la pàgina web de la Conselleria d'Innovació, Universitats, Ciència i Societat Digital, així com en el Portal de Transparència de la Generalitat GVA Oberta.  
  
Alacant, 20 de novembre de 2020.- La consellera d'Innovació, Universitats, Ciència i Societat Digital: Carolina Pascual Villalobos.  
  
  
ANNEX  
Modificació del Pla estratègic de subvencions de la Conselleria d'Innovació, Universitats, Ciència i Societat Digital, 2020-2023  
  
S'hii inclouen les línies de subvenció següents, corresponents a l'Agència Valenciana de la Innovació per al període 2021-2023.  
  
A) Objectius estratègics, operatius i línies d'actuació  
  
OBJECTIU ESTRATÈGIC 1: Impulsar la connexió entre agents del Sistema Valencià d'Innovació.  
OBJECTIU OPERATIU: Enfortiment de mecanismes i elements d'interconnexió entre l'àmbit científic, tecnològic i empresarial.  
  
Línia d'actuació: Potenciació d'unitats científiques de desenvolupament de tecnologies i difusió del coneixement cap a l'empresa.  
Línia d'actuació: Inversions per al manteniment, desenvolupament o creació d'unitats científiques de transferència del coneixement cap a l'empresa.  
Línia d'actuació: Enfortiment d'interfícies d'innovació.  
Línia d'actuació: Impuls al desenvolupament d'innovacions en l'entorn sanitari.  
Línia d'actuació: Actuacions i projectes dels parcs científics de la Comunitat Valenciana.  
Línia d'actuació: Suport a la promoció i incorporació del disseny.  
  
  
OBJECTIU ESTRATÈGIC 2: Potenciar la incorporació del coneixement científic i tecnològic en l'empresa.  
OBJECTIU OPERATIU 2.1: Impulsar mecanismes de transferència del coneixement, que es convertisquen en productes o processos innovadors en el mercat.  
Línia d'actuació: Valoració de resultats d'investigació i la seua transferència cap a les empreses.  
Línia d'actuació: Suport a actuacions de promoció del talent.  
OBJECTIU OPERATIU 2.2: Proveir suport econòmic que permeta la consolidació d'empreses amb projectes innovadors basats en l'aplicació de coneixement de l'àmbit científic o tecnològic.  
Línia d'actuació: Projectes estratègics col·laboratius entre els agents del Sistema Valencià d'Innovació.  
  
OBJECTIU ESTRATÈGIC 3: Potenciar la compra pública d'innovació en l'Administració.  
OBJECTIU OPERATIU: Facilitar la incorporació d'innovació en l'Administració, i també fomentar la innovació social.  
Línia d'actuació: Impuls de la compra pública d'innovació.  
  
OBJECTIU ESTRATÈGIC 4: Elevar el contingut tecnològic de les activitats productives.  
OBJECTIU OPERATIU 4.1: Potenciar les tecnologies intensives en coneixement i d'alt valor afegit per a la seua incorporació a activitats productives.  
Línia d'actuació: Suport al desenvolupament i promoció de tecnologies habilitadores. Centre de desenvolupament de tecnologies habilitadores.  
OBJECTIU OPERATIU 4.2: Millorar les competències professionals en tecnologies habilitadores per a la nova economia intensives en coneixement  
Línia d'actuació: Impuls a l'actualització de competències i coneixements professionals en tecnologies habilitadores per a la nova economia.  
  
  
B) Línies de subvenció vinculades  
  
OBJECTIU ESTRATÈGIC 1: Impulsar la connexió entre agents del Sistema Valencià d'Innovació.  
OBJECTIU OPERATIU: Enfortiment de mecanismes i elements d'interconnexió entre l'àmbit científic, el tecnològic i l'empresarial.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S0729000  
Potenciació d'unitats científiques de desenvolupament de tecnologies i difusió del coneixement cap a l'empresa.  
1. Objectius que es pretenen  
Impuls a actuacions per a convertir els resultats de la investigació científica en innovacions aprofitables per les empreses.  
2. Termini necessari per a la consecució  
Període 2021-2023.  
3. Beneficiaris previstos  
Universitats i els seus instituts universitaris, organismes públics d'investigació, centres tecnològics, instituts d'investigació sanitària, entitats i institucions sanitàries públiques i privades sense ànim de lucre vinculades o concertades amb el Sistema Valencià de Salut, i centres públics i privats d'R+D sense ànim de lucre.  
4. Costos previsibles  
2021: 1.500.000 euros  
2022: 2.420.000 euros  
2023: 2.420.000 euros  
5. Fonts de finançament  
Fons: GVA, FEDER.  
6. Procediment de concessió  
Concurrència competitiva.  
7. Indicadors de seguiment i sistema d'avaluació  
  
Indicador Unidad de mesura 2021 2022 2023  
Unidats científiques   
secundades Nre. d'unitats 6 13 13  
  
  
8. Normativa reguladora  
Publicació anual de convocatòries.  
  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S0702000  
Inversions per al manteniment, desenvolupament o creació d'unitats científiques de transferència del coneixement cap a l'empresa.  
1. Objectius que es pretenen  
Manteniment, desenvolupament o creació d'unitats científiques d'innovació per a convertir els resultats de la investigació científica en innovacions aprofitables per les empreses.  
2. Termini necessari per a la consecució  
Període 2021-2023.  
3. Beneficiaris previstos  
- UPV:  
ITQ Institut de Tecnologia Química.  
I3M Institut d'Instrumentació i Imatge Molecular.  
NTC Institut de Tecnologia Nanofotònica.  
- UV:  
IFIC Institut de Física Corpuscular.  
ICMOL Institut de Ciència Molecular.  
- UJI:  
INAM - Institut Universitari de Materials Avançats.  
- UA:  
I2RC Grup d'Investigació Informàtica i Xarxes de Computació  
- UMH:  
IN Institut de Neurociències.  
- Institut d'Investigació Sanitària La Fe.  
4. Costos previsibles  
2021: 2.225.000,00 euros.  
2022: 2.375.000,00 euros.  
2022: 2.375.000,00 euros.  
5. Fonts de finançament  
Fons: GVA, FEDER.  
6. Procediment de concessió  
Concessió directa.  
7. Indicadors de seguiment i sistema d'avaluació  
  
Indicador Unidad de mesura 2021 2022 2023  
Unidats científiques   
secundades Nre. d'unitats 9 9 9  
  
  
8. Normativa reguladora  
Art. 168 a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S7058000  
Enfortiment d'interfícies d'innovació.  
1. Objectius que es pretenen  
Donar suport a projectes que permeten l'acostament dels resultats de la investigació científica cap a les empreses, facilitant la incorporació d'innovacions per aquestes a través d'accions de promoció i difusió.  
  
2. Termini necessari per a la consecució  
Període 2021-2023.  
3. Beneficiaris previstos  
Entitats sense ànim de lucre que tinguen entre les seues finalitats la creació, difusió, aplicació o transferència del coneixement científic o tecnològic a les empreses o presten serveis a aquestes en matèria de suport a la innovació.  
4. Costos previsibles  
2021: 1.400.000 euros.  
2022: 2.093.000 euros.  
2023: 2.093.000 euros.  
5. Fonts de finançament  
Fons: GVA, FEDER.  
6. Procediment de concessió  
Concurrència competitiva.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Accions de promoció i difusió Nombre 36 56 56  
  
  
8. Normativa reguladora  
Publicació anual de convocatòries.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S0704000  
Impuls al desenvolupament d'innovacions en l'entorn sanitari.  
1. Objectius que es pretenen  
Estimular el desenvolupament d'innovacions en l'entorn sanitari mitjançant la participació conjunta d'instituts tecnològics i científics, i empreses.  
2. Termini necessari per a la consecució  
Període 2021-2023.  
3. Beneficiari  
Fundació Hospital General Universitari de València.  
4. Costos previsibles  
2021: 500.000,00 euros.  
2022: 500.000,00 euros.  
2023: 500.000,00 euros.  
5. Fonts de finançament  
Fons GVA  
6. Procediment de concessió  
Concessió directa.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Instituts tecnològics, instituts científics o empreses participants Nre. de participants 5 7 7  
  
  
8. Normativa reguladora  
Art. 168 a) de la Llei1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S0648000  
Actuacions i projectes dels parcs científics de la Comunitat Valenciana.  
1. Objectius que es pretén  
Donar suport a accions de connexió entre agents de l'ecosistema universitari i del teixit productiu de la Comunitat, i impulsar la transferència de coneixement i tecnologia entre Universitat-Empresa i donar suport a l'emprenedoria innovadora.  
2. Termini necessari per a la consecució  
Període 2021-2023.  
3. Beneficiaris previstos  
Fundació de la Comunitat Valenciana Ciutat Politècnica de la Innovació.  
Fundació General de la Universitat Jaume I.  
Fundació Parc Científic Universitat de València de la Comunitat Valenciana.  
Fundació Universitat Miguel Hernández de la Comunitat Valenciana.  
Fundació Parc Científic d'Alacant de la Comunitat Valenciana.  
  
4. Costos previsibles  
2021: 1.750.000,00 euros.  
2022: 1.750.000,00 euros.  
2023: 1.750.000,00 euros.  
5. Fonts de finançament  
Fons: GVA, FEDER.  
6. Procediment de concessió  
Concessió directa.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Accions de connexió entre agents de l'ecosistema universitari i el teixit productiu de la Comunitat Nre. d'accions 10 10 10  
  
  
8. Normativa reguladora  
Art. 168 a). de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S0700000  
Suport a la promoció i incorporació del disseny.  
1. Objectius que es pretenen  
Impuls a accions tendents a reforçar el disseny com a sector estratègic i com un dels eixos fonamentals de la innovació a la Comunitat Valenciana.  
2. Termini necessari per a la consecució  
Període 2021-2023.   
3. Beneficiaris previstos  
Associació de Dissenyadors de la Comunitat Valenciana, ADCV.  
  
4. Costos previsibles  
2021: 150.000,00 euros.  
2022: 150.000,00 euros.  
2023: 150.000,00 euros.  
5. Fonts de finançament  
Fons GVA.  
6. Procediment de concessió  
Concessió directa.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Accions de difusió, jornades i reunions d'intercanvi i coordinació. Nre. d'accions 3 3 4  
  
  
8. Normativa reguladora  
Art. 168 a) de la Llei1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
OBJECTIU ESTRATÈGIC 2: Potenciar la incorporació del coneixement científic i tecnològic en l'empresa  
OBJECTIU OPERATIU 2.1: Impulsar mecanismes de transferència del coneixement que es convertisquen en productes o processos innovadors en el mercat.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S7061000  
Valoració de resultats d'investigació i la seua transferència cap a les empreses.  
1. Objectius que es pretenen  
Materialització de prototips de demostració dels resultats del treball d'investigadors que faciliten el desenvolupament de projectes de col·laboració ciència-empresa.  
2. Termini necessari per a la consecució  
Període 2021-2023.  
3. Beneficiaris previstos  
Universitats i els seus instituts universitaris, organismes públics d'investigació, centres tecnològics, instituts d'investigació sanitària, entitats i institucions sanitàries públiques i privades sense ànim de lucre vinculades o concertades amb el Sistema Valencià de Salut, i centres públics i privats d'R+D sense ànim de lucre.  
4. Costos previsibles  
2021: 5.600.000 euros.  
2022: 8.770.000 euros.  
2023: 8.770.000 euros.  
5. Fonts de finançament  
Fons: GVA, FEDER.  
6. Procediment de concessió  
Concurrència competitiva.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Demostradors o proves de concepte desenvolupats pels organismes d'investigació Nre. de demostradors o proves de concepte 30 43 43  
  
  
  
8. Normativa reguladora  
Publicació anual de convocatòries.  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S7062000  
Suport a actuacions de promoció del talent.  
1. Objectius que es pretenen  
Afavorir la contractació d'investigadors i tecnòlegs, promoure la formació com a doctors d'investigadors en les empreses. Crear una xarxa d'agents d'innovació vinculats als centres d'investigació o a les universitats per a promoure projectes d'innovació orientats a l'aplicació de resultats en les empreses.  
2. Termini necessari per a la consecució  
Període 2021-2023.  
3. Beneficiaris previstos  
Empreses, universitats i els seus instituts universitaris, organismes públics d'investigació, centres tecnològics, instituts d'investigació sanitària, entitats i institucions sanitàries públiques i privades sense ànim de lucre vinculades o concertades amb el Sistema Valencià de Salut, i centres públics i privats d'R+D sense ànim de lucre.  
4. Costos previsibles  
2021: 5.500.000 euros.  
2022: 8.468.000 euros.  
2023: 8.468.000 euros.  
5. Fonts de finançament  
Fons GVA, FSE.  
6. Procediment de concessió  
Concurrència competitiva.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Agents d'innovació Nre. d'agents d'innovació   
posats en marxa 33 44 44  
Investigadors que inicien procés de formació com a doctorands en empreses en el marc de les línies de suport de l'AVI Nre. de doctorands 20 28 28  
Investigadors que s'incorporen a empreses en el marc de la línia d'incentius de l'AVI Nre. d'investigadors 30 46 46  
  
  
8. Normativa reguladora  
Publicació anual de convocatòries.  
  
OBJECTIU ESTRATÈGIC 2: Potenciar la incorporació del coneixement científic i tecnològic en l'empresa.  
OBJECTIU OPERATIU 2.2: Proveir suport econòmic que permeta la consolidació d'empreses amb projectes innovadors basats en l'aplicació de coneixement de l'àmbit científic o tecnològic.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S7065000  
Projectes estratègics col·laboratius entre els agents del Sistema Valencià d'Innovació.  
1. Objectius que es pretenen  
Estimular la col·laboració i participació conjunta del món científic i tecnològic amb les empreses per al desenvolupament de solucions innovadores a problemes globals d'interés comú, i desenvolupar solucions amb incidència en la cadena de valor, millorant productes, processos o els sistemes d'organització i la comunicació entre cooperants, així com l'impuls de tecnologies avançades clau per al desenvolupament empresarial i econòmic.  
2. Termini necessari per a la consecució  
Període 2021-2023.  
3. Beneficiaris previstos  
Empreses, universitats i els seus instituts universitaris, organismes públics d'investigació, centres tecnològics, instituts d'investigació sanitària, entitats i institucions sanitàries públiques i privades sense ànim de lucre vinculades o concertades amb el Sistema Valencià de Salut, i centres públics i privats d'R+D sense ànim de lucre.  
4. Costos previsibles  
2021: 45.678.952 euros.  
2022: 69.779.766 euros.  
2023: 29.254.656 euros.  
5. Fonts de finançament  
Fons: GVA, FEDER.  
6. Procediment de concessió  
Concurrència competitiva.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Projectes estratègics en cooperació Nre. de projectes 12 18 18  
Projectes de cadena de valor Nre. de projectes 55 75 75  
  
  
8. Normativa reguladora  
Publicació anual de convocatòries.  
  
OBJECTIU ESTRATÈGIC 3: Potenciar la compra pública d'innovació en l'Administració.  
OBJECTIU OPERATIU: Facilitar la incorporació d'innovació en l'Administració, així com fomentar la innovació social.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S7063000  
Impuls de la compra pública d'innovació (CPI).  
1. Objectius que es pretenen  
Impulsar la innovació empresarial des del costat del gestor públic i fomentar la cooperació publicoprivada, afavorint les compres públiques d'innovació i la participació d'empreses i investigadors de la Comunitat en els processos. Contribuir a augmentar l'R+D i la innovació a la Comunitat i la conseqüent aportació de beneficis tangibles per a la societat i l'economia.  
2. Termini necessari per a la consecució  
Període 2021-2023.  
3. Beneficiaris previstos  
Empreses, entitats locals, entitats sense ànim de lucre (que presten serveis en matèria d'innovació), universitats, instituts universitaris, organismes públics d'investigació, centres tecnològics, individualment o en cooperació.  
4. Costos previsibles  
2021: 3.200.000 euros.  
2022: 5.040.000 euros.  
2023: 5.040.000 euros.  
5. Fonts de finançament  
Fons: GVA, FEDER.  
6. Procediment de concessió  
Concurrència competitiva.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Accions de difusió, jornades i reunions d'intercanvi i coordinació. Nre. d'accions 35 35 35  
Participació d'empreses i/o investigadors en licitacions públiques d'innovació. Nre. de participacions 10 15 15  
Compres públiques en les quals s'incorpore la innovació com a element avaluable Nre. de licitacions 13 20 20  
  
  
8. Normativa reguladora  
Publicació anual de convocatòries.  
  
OBJECTIU ESTRATÈGIC 4: Elevar el contingut tecnològic de les activitats productives.  
OBJECTIU OPERATIU 4.1: Potenciar les tecnologies intensives en coneixement i d'alt valor afegit per a la seua incorporació a activitats productives.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S8383000  
Suport al desenvolupament i promoció de tecnologies habilitadores. Centre de desenvolupament de tecnologies habilitadores.  
  
1. Objectius que es pretenen  
Integrar el coneixement relacionat amb tecnologies habilitadores per a la nova economia en centres de referència en l'àmbit de tota la Comunitat Valenciana per a desenvolupament de tecnologia, solució de reptes de les empreses i formació.  
2. Termini necessari per a la consecució  
Període 2021 -2023.  
3. Beneficiaris previstos  
Inndromeda, Aliança en tecnologies habilitadores per al sistema productiu de la Comunitat Valenciana i el seu sector públic.  
4. Costos previsibles  
2021: 1.150.000,00 euros.  
2022: 1.931.000,00 euros.  
2023: 1.931.000,00 euros.  
5. Fonts de finançament  
Fons: GVA, FEDER.  
6. Procediment de concessió  
Concessió directa.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Tecnologies habilitadores impulsades Nre. de tecnologies 2 3 3  
  
  
8. Normativa reguladora  
Art. 168 a) de la Llei1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
OBJECTIU ESTRATÈGIC 4: Elevar el contingut tecnològic de les activitats productives.  
OBJECTIU OPERATIU 4.2: Millorar les competències professionals en tecnologies habilitadores per a la nova economia intensives en coneixement.  
  
PROGRAMA PRESSUPOSTARI 112.00  
Agència Valenciana de la Innovació  
Línia de subvenció S0701000  
Impuls a l'actualització de competències i coneixements professionals en tecnologies habilitadores per a la nova economia.  
1. Objectius que es pretén  
Execució d'activitats d'especialització professional en àrees tecnològiques relacionades amb tecnologies habilitadores per a la nova economia, dirigides a la millora de competències professionals.  
2. Termini necessari per a la consecució  
Període 2021-2023.  
3. Beneficiaris previstos  
REDIT, Xarxa d'Instituts Tecnològics de la Comunitat Valenciana.  
4. Costos previsibles  
2021: 150.000,00 euros.  
2022: 150.000,00 euros.  
2023: 150.000,00 euros.  
5. Fonts de finançament  
Fons GVA.  
6. Procediment de concessió  
Concessió directa.  
7. Indicadors de seguiment i sistema d'avaluació  
  
Indicador Unitat de mesura 2021 2022 2023  
Actuacions de formació secundades o promogudes Nre. d'actuacions 20 30 30  
  
  
8. Normativa reguladora  
Art. 168.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.